
N. GRIGORESCU: OVREIUL CU CAFTAN. 


UGG FAUT 


Orice reproducere fără indicarea izvorului e oprită. 


Note oportuniste în politica noastră. 


Vremurile tulburi prezintă totdeauna o 
abundantá de profeţi. Când temeiurile cre- 
dintei s'au clátinat in suflete, cánd nu e o 
mână sigură care să tie în frâu pornirile 
mulţimii, să deschidă drumuri de orientare 
și să aducă în continuă fierbere spiritul 
public, conturele unui ideal oricât de viu 
devin din ce în ce mai palide, până când 
se şterg cu încetul din inimi, făcând loc 
apatiei prin care se anunţă de obicei epocele 
de destrămare... În astfel de momente ră- 
sar îndrumători cu duiumul. Ei își pun în 
circulaţie bagajul lor de opinii și propagă 
în dragă voie teoriile cele mai bizare. Lumea 
nu-i prea ascultă, fiindcă în desconcentrarea 
generală în care a ajuns, şi-a cam pierdut 
simțul de apreciere a faptelor si vorbelor si 
de aceea apostolii improvizati pot vorbi 
înainte, pot aruncă lozince oricât de contra- 
dictorii credințelor curente, fără a contă la 
aplauzele ori la reprobarea societăţii. Cel 
mult câteun observator mai limpede al fră- 
mântărilor din jurul lui, dacă mai încres- 
tează aceste fenomene de disolufie, gân- 
dindu-se a nu știu câta oară la vechea și 
trista poveste a turmei fără de păstor... 
Că ce va rodi pe urma sáminfelor spulberate 
în vânt dela toate răspântiile, știe numai 
Dumnezeu, el ocrotitorul tuturor celor fără 
de căpătâi, împinși dela spate de legea fatală 
a inerfiei... 

Reflectiile aceste ni le inspiră acum stările 
noastre politice, când după cunoscutele îm- 
prejurări mai recente, vedem cum ni se în- 
multesc oamenii cari isi recomandă publicului 
rețetele diferite de alinare a tuturor dure- 


rilor... După Mangra, care eră pe calea de-a 
recădeă în obscuritate, ridică din nou capul 
d-l Brote, crezut cu tot dreptul răposat, de 
astădată la brat cu d-l Arsenie Vlaicu, un 
proaspăt fericitor al neamului. În foița „D e- 
șteptarea“ dela Braşov apar articole îm- 
păciuitoare cari ne vorbesc de binefacerile 
guvernului, de sentimentele bune ale con- 
telui Héderváry şi de epoca de aur ce-ar 
inaugurà o înfrățire maghiaro-română... 

Ca desorientarea să fie si mai penibilă, zia- 
rele noastre, mai mult sau mai puţin reor- 
ganizate, par a nu vedeà nici o primejdie 
in cale, ba dimpotrivá cred, cá a sosit mo- 
mentul oportun tocmai acum pentru a pune 
in discuţie și a contestă unele adevăruri fun- 
damentale socotite ca niște dogme ale vieţii 
noastre politice. 

Domnul Valeriu Branisce, membru în 
comitetul național, publică în ziarul său 
„Drapelul“ din Lugoj, o serie de articole 
în cari pledează pentru o „politică tran- 
sigentá^, pentru părăsirea liniei noastre 
de izolare ce ne-am impus față de guvernele 
dușmane, pentru crearea unor transacfiuni 
cu depozitarii actuali ai puterii de stat. În 
articolele sale de ziar înjghebate pe repezeală, 
fără deosebite scrupule de argumentaţie lo- 
gică sau dovezi practice, d-l Branişte in- 
voacă ca motiv de justificare teoretică îm- 
prejurarea, că prin intrarea noastră în par- 
lament politica de intransigenfá ni s'a curmat: 
„doar nu ne trimitem deputaţi în 
dietă ca aceia să nu steie de vorbă cu 
partidele contrare și să respingă 
orice încercare de apropiere“. Ca 

motiv de lámurire practicá d-sa relevá con- 
cilianfa politicei guvernului actual sub care 
Sar fi „spart rigida intransigență a 
politicei de guvernamânt“, făcându-se 
„încercări de a domoli caracterul 
înverșunat al conflictului ca d. e. 
ordonanfele rezervate prin cari 
oprește pe jandarmi a mai vedeà în 
fiecare brâu tricolor o tradare de 
patrie si în „Deşteaptă-te române“ 
un cântec contrar statului, apoi 
contramandarea proceselor de presă 
și altele, între cari amintim apro- 
barea literelor fundafionale ale fon- 
dului ziaristilor şi aprobarea modi- 
ficării statutelor societăţii de tea- 
tru“. Concluzia acestor justificări e urmá- 
toarea: „trebuie să căutăm baza pe 
care se pot contopl armonic intere- 
sele noastre, de existență națională 
cu interesele bine pricepute de stat“.. 
Cu alte cuvinte spuse cu mai puțină podobie, 
domnul Branisce lansează nici mai mult nici 
mai puțin decât guvernamentalizarea noastră, 
ideia unei politici oportuniste, deci renun- 
farea la programul actual al parti- 
dului național și în schimbul sacrificării 
intransigenfei noastre de până astăzi crearea 
unui echilibru vremelnic cu guvernul ma- 
ghiar. 

Impresiile cu cari am deschis aceste rân- 
duri ne coplesesc tot mai mult când ne gândim 
că aceste cuvinte îndrăznețe n'au prea avut 
darul de-a sgudui opinia noastră publică atât 
de obosită, că ziarele „Gazeta Transil- 
vaniei“ și „Telegraful român“ au sub- 
liniat cu bucurie aceste tendințe cu totul 
opuse ideii călăuzitoare a trecutului nostru 
politic. Pentru a ne arătă în toată goliciunea 
mizeriile cari ne bântuie, pentru a apărea 
lipsiți de orice busolă, trebuie să spunem 
că nici ziarul „Românul“ din Arad, organul 
oficial al partidului, n'a avut absolut nici o 
opinie, n'a riscat nici un singur cuvânt în 
fața situaţiei ciudate, când un membru în 
comitetul national face propagandă publică 
prin care neagă însași teza fundamentală a 
partidului pe care trebuie să-l reprezinte. 
Noi nu vom discută de astădată în amănunte 
propunerile d-lui Branisce, cari după părerea 


Nrul 14, 1912. 


noastrá nu prezintá nici o deosebire princi- 
piará de párerile lansate de cátrá d-nii Brote- 
Slavici la timpul sáu in cunoscutele decla- 
ratii din „Telegraful român“, pentru cari 
răsvrătirea noastră generală le-a cerut deca- 
pitarea politică. Ca membri credincioşi ai 
partidului național nu avem decât datoria 
firească de-a ne apără programul de luptă 
pe care îl socotim drept întruparea aspira- 
țiilor politice ale poporului românesc până 
în momentul când o hotărire obsteascá, 
adusă de factori legali, ne-ar dă o nouă co- 
dificare a idealului nostru. Vieaţa de partid 
își are îndatoririle ei cari nu pot fi nesoco- 
tite tocmai de cătră cei chemaţi să fie în- 
drumătorii masselor înregimentate într'o ta- 
bără pe temeiul unui program. Nu putem 
nicidecum înțelege cum oameni, cari până 
mai deunăzi au fost atât de simtitori în apre- 
ciarea normelor „disciplinei de partid“, chiar 
$i când eră vorba numai de trecătoare mo- 
mente personale, astăzi când sunt contestate 
principiile fundamentale pe cari se în- 
temeiazá insasi existența istorică a partidului 
nostru, dânșii interpretează libertatea de 
opinie cu atâta concilianfá... Doar abià mai 
alaltăieri se strigă „tradare“ de câteori un 
spirit mai desghetat aveă îndrăzneala să cri- 
tice mijloacele pentru a duce la triumf cauza 
națională, bunăoară defectele organizaţiei 
noastre de partid, și astăzi la o lună de zile 
nu se mai spune nici o vorbă legănată când 
cineva scoate la licitație minuendă credin- 
fele noastre programatice... Să fim iertati, 
dar o spunem limpede, că acesta e drumul 
care duce la absoluta devalvare a valorilor 
în ochii mulțimii, la zăpăceală generală și 
la începuturile destrămării... 

Cât privește fondul subred al discuţiei in- 
augurate de d-l Branisce, trebuie să ne ex- 
primăm mirarea că un publicist care „stă la 
pândă“ ca d-sa, găsește tocmai astăzi mo- 
mentul oportun pentru a tulbură nota tra- 
ditionalá a cugetării noastre politice. Tocmai 
astăzi când expansiunea șovinismului ungu- 
resc călcând toate pretenţiile juste ale altor 
neamuri se atinge și de prerogativele Co- 
roanei, care a fost nevoită să rostească „mult 
așteptatul: /to (stilul „Drapelului“ e cam la- 
pidar) tocmai acum cánd orice moment ne 

poate pune în fata unei schimbări de monarh, 
când trebuie să aducem toate sacrificiile 
pentru a ne păstră solidaritatea aceleiași ta- 
bere, acum se găsește directorul „Drapelului“ 
să vie cu propunerea de-a ne părăsi intran- 
sigenta și a ne „cobori de pe cal“ ca să 
stăm de vorbă cu contele Khuen, care după 
d-l Branisce „nu mai este călare“... Nu 
voim nici decum să fim răutăcioși, să privim 
aceste păreri bizare, ca o justificare postumă 
a unor combinaţii mai puțin teoretice pe cari 
diferite versiuni le pun în socoteala mește- 
sugului diplomatic al d-lui Branisce, dar ne 
întrebăm ce a putut determină această ieșire 
tocmai acum când nici guvernul nu apelează 
la noi, când cea mai elementară judecată po- 
litică îi poate dovedi inoportunitatea? Că 
guvernul Khuen, care ne-a sdrobit în alegeri, 
după ce și-a bătut joc de naivitatea noastră 
de buni provinciali, a aprobat „modificările 
statutelor societăţii de teatru“ şi a şters câ- 
teva procese de presă, asta să fie temeiul 
înțelepciunii schimbate a politicianului din 
Bănat? Dar nu sub acest guvern ni se în- 
chid școalele poporale, ni se dau afară tinerii 
din institutul teologic dela Orade, se decre- 
tează înființarea episcopiilor greco-catolice 
maghiare și altele... si altele ?... Prin ce se 
justifică deci părerea unui om politic de-a 
părăsi principiul de neîncredere istorică care 
ne-a călăuzit față de guvernele maghiare tot- 
deauna dușmane nouă? Nu putem găsi nici 
o deslegare logică pentru a puteă salvă se- 
riositatea judecății politice a organului bă- 
náfean ... 

De sigur, cá dela decretarea activităţii par- 
lamentare incoace politica noastrá n'a putut 
prezentà o serie de succese reale, dar aceasta 
nu din vina programului nostru ci din vina 
imprejurárilor, din vina guvernelor maghiare 
cari lucrează sistematic la desfiinţarea noa- 
stră si din vina propriilor slăbiciuni inerente 
tuturor începuturilor de vieatá politică îm- 
provizată, lipsită de tradiţii. Cu toții ne dăm 
seama, că în aceste zile tulburi, oamenii co- 

mozi sunt mai tentaţi să încheie transacții, 
decât să lupte cu abnegatie urmărind un 
ideal, dar asta nu însemnează, că poporul 
nostru, care s'a dovedit viguros, e condamnat 
să-și tánjascá vieata numai din fărămiturile 
cari cad dela masa de libațiuni a guvernelor 
ungurești. Noi sub intransigenfá națională nu 
integem inactivitate, nici lipsă totală de orga- 
nizatie politică, nici pactări cu te miri ce fiş- 
pani sau solgăbirăi, nici candidári de baroni în 
cercuri românești, ci înțelegem o operă de 
întărire naţională prin noi înșine, prin pu- 
terile noastre oránduite în mod raţional. 
Această ideie ne-a îndrumat și când am în- 
lăturat principiul pasivitáfii, pentru a trimite 
deputati in camera ungară. Am știut de 
atunci că blocul deputaţilor români în dieta 
din Budapesta nu va fi un factor numeric 
ci un mijloc de protestare în fața forului 
legislativ al țării si în fata stráinátáfii pentru 
nedreptátile cari ne ajung. Am văzut tot- 
odată şi un mijloc de propagandă în acti- 
vitatea noastră parlamentară, un prilej de 
educație politică a masselor, un început de 
muncă si întărire la noi acasă. Aceste motive 
ne-au determinat intrarea în parlament si 
nici decum principiul transacfiunii lansat de 
d-l Branisce, a cărui argumentafie pierde 
din vedere că parlamentul e chemat să ex- 
prime toate curentele de idei si simfire cari 
agită pe cetăţeni... 

Conciuzia firească este deci, că nu putem 
admite astăzi nici o discuţie de felul celei 
din gazeta bănățeană. Avem programul nostru 
pe care îl respectám si cerem realizarea pre- 
tenfiilor juste formulate după ani îndelungaţi 
de experienţe. Spiritele pozitive nu se po- 
ticnesc de program, ci caută mijloacele de 
muncă pentru înfăptuirea lui. 

Să lăsăm deci aceste apostolii răsărite în 
pripă și să ne gândim ca fiecare să con- 
tribuim cu câte ceva la consolidarea popo- 
rului, care niciodată nu-și poate căută ga- 
rantiile de existenţă în transacţiile cu miniștri 
unguri, ci numai în vrednicia noastră. 

Càntece. 


In inima mea tristă 
De bucurii străină, 

Au înflorit iar visuri 
Ca florile 'n grădină. 


Tu le-ai sădit pe toate, 
Din joc, neștiutoare, 

Si sa umplut grădina 
De cântec și de floare. 


Amurgul le alintă 
Și roua le sărută, 
Se leagănă ușoare 
În patima lor mută. 


Împrăștiind miresme, 
Și fărimând petale, 
Se sbuciumă "n tăcere 


De dorul mânii tale. 
* 


Senini si fárá pás de lume 

Ne alintám ca doi copii, 

O ducem numa m râs, în glume, 
În cântece si nebunii. 


Dar noaptea când sunt numai singur, 
Şi-mi razim capul greu în mâni, 
Se 'ngână "n sufletul meu glasuri 
Cari plâng ca apele 'n fântâni. 

A. Olteanu. 


=] 


Ce m'a chemat. 


— Amintire. — 


Ca un puiu de drac luptam să scap din 
școala militară dela Craiova. Nu știam ce 
năzbătii să mai fac, ce dracovenii să născo- 
cesc ca să-i înduplec pe ai mei să mă scoată 
de-acolo, unde eu nu-mi simtiam nici o 
chemare. Mă luam la harță cu profesorii, 
călcam disciplina, nu mă supuneam pedep- 
selor $i puneam la cale și pe alţii să se rás- 
coale și să fugă cu mine. Dar ne dovediau 
patrulele, ne aduceau, nimeream drept la 
carceră si incepeà dăscăleala pe capu-mi, 
pentru ca toate sá se ispráveascá cu bine 
până ce iar îmi abáteà mie. 

Erà pe la 1888. Stápániau liberalii si unchiu 
meu Eugeniu Carada, în focul lui patriotic 
fineà mortis — el care n'aveà copii — să-și 
vadă ofițer, jertfindu-se pentru țară, măcar pe 
unul dintre nepoti; iar păcatul pe mine căzuse. 
De dragul lui, Ion Bratianu, ministru la rásboiu, 
dăduse poruncă să fiu ținut la școală, ori si 
ce-aș face. 

Rău l-am mâhnit eu pe unchiu meu cu 
sburdălniciile și când am ieșit pentru totdeauna 
din școala militară, tocmai când să pun epo- 
letul, știu că nu m'a iertat lesne. Mai târziu 
însă, poate c'a înţeles și el că urmând im- 
boldul firii mele, mai bine am făcut. Din rob 


ce eram, am ajuns om neatârnat și stăpân 
pe mintea și capul meu. 

Mult a mai fost frumoasă, măcar că plină 
de primejdii, fuga asta a mea din şcoala 
militară. 

Am dezertat. Mai dezertasem eu, dar se 
luaseră toate în glumă. În anii din urmă ai 
școlii, când ești „superior“ și purtările tale 
sunt o pildă celor din clasele mai mici, fap- 
tele se cântăresc si atârnă mai greu. 

De trei săptămâni putrezeam la gherlă, 
să mă pocáesc: nemáncat, nebăut, — c'aga 
umblau să mă domolească, — slab, o umbră. 
Paznicul meu nu mai purtă de grije că iar 
o s'o tulesc, așa de fără puteri arătam. Ei, 
dar șasesprezece ani, sunt tinereţe! Pe o di- 
mineafá de iarnă, când am văzut gratia des- 
chisă și pe planton c'un muc de lumânare 
orbecăind să măture celula vecină, nici n'am 
ştiut cá sunt pe trup numai în albiturile de 
cânepă, mi-am tras cismele, mi-am pus 
mantaua și capelu și am sărit scările câte 
patru, de nu mau simțit nici negurile; am 
coborit și scara spirală de tuciu, m'am dat 
jos pe din dosuri și am ieșit în curte. Prin 
beznele dimineţii de lanuarie am trecut ne- 
văzut si făcându-mă de oțel am tăiat brazdele 

de omát ca un plug, páná ce m'am vázut la 
uluci. Mam cátárat, am alunecat pe lántefi, 
mi-am sfășiat braţul întrun piroiu, s'a pătat 
zăpada de sânge, iar mi-am făcut vânt... și 
eram liber. 

Încotro s'apuc? De acasă m'aduceau napoi. 
Mi-am adus aminte de o rudenie, tocmai, hei! 
prin Vâlcea. Cinci-sase poste! Copil setos de 
libertate: la Zătreni, zic, la unchiu Christodor. 

Cum am răzbit eu pe astfel de iarnă, aproape 
gol, pe un ger de trosniau lemnele, cum 
n'am înlemnit bocnă la vreun colt de drum, 
cum nu mau mâncat lupii și cum am ţinut 
la drum trei zile și trei nopți, despoiat, prin 
troeni, bătând câmpiile înghețate, văile, dea- 
lurile și pădurile încovoiate de poleiu, cum 
nu m'am prăpădit numai Dumnezeu si cu 
mine știm. Destul că la a patra zi mi se 
aflară urmele dela Craiova și până nici nu 
má desmortisem pe deplin cu ceaiuri si 
oblojeli, iacătă-l pe căpitanul Flavian, care 
stăteă cu compania lui de Dorobanţi la Ză- 
treni, că se înființează în casă la unchiu 
Christodor, cu depesa dela garnizoana din 
Craiova, să mă pornească pe sus, înapoi. Nu 
m'am dat eu, cum veţi fi crezând, cu una, 
cu două; dar mai la urmă tot n'am avut cum. 
Plecarea mea din Zătreni la Craiova a fost 
cu alaiu: sanie boierească cu valtrapuri, patru 
cai, unu și unu, cu clopoței, cojoace, merinde 
și un vagmistru pe capră. In foișor neamurile 
și cuconetul după Olteț priviau la mine cu 
admirație, până ce am pornit. Indráznealá 
ca a mea nu se mai văzuse pe la ei. 

La Craiova am ajuns pignit, şi bolnav m'au 
dus deadreptul la infirmerie. Când m'am 
făcut bine, mi s'a cerut să arăt, în scris, pri- 
cinile fugei mele și încotro am fost. Asta era 
din „serviciul interior“ al şcolii. Eu, se vede, 
după botezul ce primisem în inima pădurilor 
de ghiatá, m'am apucat să fac o descriere 
de drum, descărcând tot ce-mi scormonise în 
suflet proaspetele impresii primite dela natura 
fermecătoare. Căci măreț și nespus de frumos 

fusese drumul de iarná pe jos, primejduin- 
du-mi vieata, prin viscol, cu ochii căscați în- 
nainte, ca un lunatic. Cum s'a făcut nu știu; dar 
mácar cá peana mea aprinsá nu crufase nici 
pe superiorii cu care mă rásboiam, nici 
disciplina, m'am pomenit cá primesc iertarea 
pe care n'o cerusem si 'ncep sá curgá pove- 
fele blánde si vorbele bune. 

Eu turbam. As fi voit ca scrisul meu sá 
înfurie întreaga școală si-mi eră nácaz pe 
condeiul ce-mi fusese slab. 

Intro zi, însă, vine un repetitor de mă 
chiamă, în cancelarie la director. Venise maică- 
mea şi trimisese după mine. La maior aveam 
să trec prin odaia directorului de studii; cabi- 
netul acestuia eră gol când am intrat și toți 
stăteau dincolo, la maior. Pe semne că nu 
m'au simțit intrând, că-și vedeau de vorbă. 

În auzul tuturor, maiorul ceteă compunerea 
mea; se întrerupeă câteodată si spuneă 
maicá-mi: 

— „Dar are aplecare, are condeiu... poate 
să se facă un scriitor.“ Mama ziceà să nu 
cumva Saud eu și se văicăreă toată s'o 
ferească Dumnezeu s'ajung astfel de ne- 
procopsit. 

Atunci am intrat și eu. Hârtia din mâna 
comandantului școlii s'a făcut nevăzută şi 
mie nu mi-au pomenit un cuvânt. 

Acasă, altădată, într'o seară, după ce pre- 
gătisem lecţiile și mă credeau adormit pe un 
divan, am prins înc'odată asemenea șopote 
schimbate despre mine. Unchiu meu începuse 
să se imbuneze și cu ochii lui cercetători 
căută să ghicească în mine pe cel ce nu eră 
oșteanul visat de el. 

Dar eu băgasem pe urechi şi până la anul 
tot am lăpădat milităria: cu un caiet de poezii 
slabe și cu un vraf de manuscrise în buzunar, 
am ieșit pe porțile ce-mi deschideau calea. 

Și am lăsat să mă poarte vântul încotro 
mi s'a părut că aud o soaptá de chemare si 
merg si acum pe drumul din care n'a putut 
să mă abată nici o putere, — nimic. 

Caton Theodorian, 


Ex] 


www.dacoromanica.ro 


270 LUCEAFĂRUL 


Nrul 14, 1912. 


Epigonul. 


». mulier cupido quod dicit amanti 


In vento et rapida scribere oportet aqua*. 


Catullus. 


Sunt clipe cánd povestea iubirei mele sfinte 
Din noaptea ei adâncă imi vine iar in minte, 
Şi poate că i-aş scrie un imn, un madrigal, 
Dar, vezi, mă înfioară sfârşitul ei banal. 

Și- atunci, aruncând pana, socot cá e mai bine, 
Nebunul meu Catullus, să stau la sfat cu tine. 
Ascult cu pietate cuvântu-ți răzvrătit, 

Mă mângăi că şi alţii au plâns şi-au suferit, 
Că nu numai eu singur pe lume sunt nebunul, 
Ci, dintre cei mulți, şi tu, Catullus, ai fost unul. 
Eu te 'nfeleg, poete, şi știu că te-a durut, 
Când gândurile tale in vers le-ai aşternut: 
„Frumoasa mea îmi spune că mar puteă iubi 
„Pe altul, nici chiar Joe s'o ceară de-ar veni. 
„Dar ce-a promis femeia amantului robit 

„Să scrii în vânt şi 'n unda părăului grăbit“. 


Îmi răsucesc ţigara, şi, prin albastrul fum, 
Privirea mea străbate al veacurilor drum. 

Te văd pe Via Sacra, păşind aşa agale, 
Tocind de cele pietri uşoarele sandele, 

O odă "n metru safic urzeşti în al tău gând 
Si-agtepfi să se coboare amurgul mai curând. 
În vale Tibrul cântă o dulce melodie, 

Pe când Apusu 'mbracá o togă purpurie. 

Încet pe Urbe noaptea își tinde-al ei linfoliu, 
Si flacári violete lucesc pe Capitoliu, 

Tresai ca de-o chemare, şi pasul tău se 'ndreaptà 
Spre cuibul de lumină, căci Lesbia te-așteaptă. 
Rásuná peste Celiu al veghilor ecou, 

Când tu ceteşti iubitei din cântecul tău nou, 
lar Lesbia te-ascullá și-i pare-aga de bine: 


— „la spune drept, cântarea e scrisă pentru mine?" 


Si 'n ochii ei s'aprinde cerească strălucire, 

Tu simţi că te omoară atâta fericire, 

Si frageda ei mână tu nu 'ndráznesti s'o strângi, 
Te-umeninţă păcatul ca nu cumva s'o frángi. 

În faţa ci se 'nchină privirea ta pierdută, 

Dar ea, mai indrăzneaţă, te ia şi te sărută. 


De n'ai putut atuncea de piatră să rămâi, 

A fost că ea, Catullus, te-a sărutat întâi. 

De sus la voi cu milă privește blânda lună, 
Te-aud, şoptind: Zeiţă, să fii cu mine bună!... 


Promiţi. Și-l legi cu lanțul eternei suferinţi. 

E sacrilegiu cuvântul, căci, Lesbia, tu minţi! 
Mascându-ţi plictiseala cu vorbe într'ales, 

Ca mâne tu-i vei spune că nu l-ai înţeles, 

Că n'ai simţit că toate cântările senine 

Sunt jertfa lui din suflet adusă cătră tine, 

$i cel care cucernic sărută al tău păr 

Atuncea o să afle grozavul adevăr, 

lar imnurile-i calde se vor schimbă "n blesteme, 
Si ruga lui în glasul talazului ce geme... 


De-atunci trecură veacuri. Pierisă sfinţii Lari, 
Vestalele muriră în brațe de barbari, 

Căzură şi Penaţii sub greul vremei pas, 

Dar versul tău de aur, Catullus, a rămas. 
Durerea ce-ţi umbrise luminile gândirei 

L-a 'nvestmántat, poete, în haina nemurirei. 

Și câtă ironie stihiile văzură: 

Femeie: ce pe tine te-a fost lovit cu ură, 
Patriciana mândră, voind să te omoare, 

A devenit prin versu-ti, Catull, nemuritoare!... 
Dacă, lovind granitul cu gânduri din infern, 
Făcu din el să sară schintei și foc etern, 

Făcu să cânte versul ce mângăe acum 

Pe cei cari, ca şi tine, străbat acelaş drum, 
Noi s'o iertám, Catulle, S'o ierţi și tu ca mine. 
Căci orice rău igi are şi partea lui de bine. 
De unde știi că dânsa, cetindu-ţi versul tău, 
N'o fi simţit adâncul părerilor de rău? 
lar,dacá 'nfiorarea s'o simtă nu mai stie, 

S'o porţi, uránd'o, 'n suflet, mar ti o nebunie?... 


Dar uite 'n vatrá focul abià mai schinteiazá 

Peste jeratec spuza in văl uşor s'agazá, 

Este târziu şi 'n nouri s'ascunde draga lună. 

Aşez în rafturi cartea. Poete, noapte bună!... 


I. U. Soricu. 


=] 


Cântece. 


l. 


Nu simţi ce mamá maşteră e firea 
Cum risipește dragoste și dor, 
Ce rău împarte ura și iubirea; 
Nu simţi ce mamă mașteră e firea 
Pentru copilul ei preasimfitor? 


2. 
De s'ar cobori norocul 
Sá má 'ntrebe: „ce-ţi alegi? 
“A geniului aripă, 
Fermecat palatul meu —, 
Ori iubirea lui pe-o clipă“ 


La ce te 'ntreb, când primăvara vine 


Poate c'o simți mai dureros ca mine! Ştii tu ce-aș răspunde eu? 


Maria Cunţan. 


=] 

Povestea unei vieți. 


Roman de I. Agârbiceanu. 


VIII. 


Peste câteva zile advocatul Chirca veni 
acasă. Florea nu stià ce daraveri va fi avut, 
că bátránutul sosi foarte rău dispus. In călă- 
torie se alesese și cu o răceală strașnică, şi 
în cancelarie vibrau mereu sunetele metalice. 
Vorbiă puţin, se arătă chiar nemulțumit cu 
vreo două procese pe cari Florea le primi 
în absenţa lui. 

„Cum poate fi cineva atât de neprevăzător? 
Ce informaţii sunt acestea? O să pierd cu 
siguranță amândouă procesele“. 

Florea nu răspunse. El ştiă că procesele-s 
sigure, ceeace s'a și adeverit mai târziu, cás- 
tigându-le. Dar nu mai aveă nici o speranță 
că șeful îi va acordă două ceasuri, dela două 
la patru după prânz, pentru patinat. 

Deci îi fü cu atât mai mare mirarea, când 
intr'o zi șeful, dupăce intră cu paşii lui mă- 
runti de șoarece, incepü să facă mereu la 
masa lui hm! hm! 

„Mi se pare că ne îndrăgostim, tinere“, 
zise el deodată, ridicându-se de pe scaun. 

„Mă rog?" fácü Ion Florea, trásárind. 

„Nici un ,mà rog'. ,Se roagă'“, zise el ac- 
centuând rar cuvintele, „se roagă domnișoara 
Grecu să-ți permit a o însoți la patinat. Ati 
ajuns așa de departe? 

— Domnișoara“... începii Florea nehotărit. 

„Ehei, domnișoara e foarte frumoasă, știu 
$i eu“, zise zâmbitor șeful. „Dar pentru asta 
n'ai să te rogesti. Domnișoara mai e si dintr'o 
familie foarte de frunte. Ea va duce si o 
Zestre bunicicá bárbatului, te asigur. 

— Domnule advocat... domnule Chirca“, 
se scuză Florea. 

„Știu eu că dumneata nu te gândești încă 
așa de departe. Dar te vei gândi odată. Eu 
maş bucură mai întâi. Însă dumneata înainte 
de toate vezi de-ti câștigă simpatia doamnei 
Olimpia. Bun, bun“, adause văzând gesturile 
de scuză ale lui Florea, „să nu mai vorbim 
de asia. Vrei să patinezi chiar astăzi cu 
domnişoara Grecu? 

— Da, domnule advocat, eu iubesc foarte 
mult sportul acesta. 

— Bine“, zise șeful, zâmbind cu viclenie. 
„Până tine ghiata esti liber oricând vrei dela 
două la patru. În schimb vii dimineaţa dela 
șapte si jumătate. Bine? 

— Vă mulțumesc foarte mult“, răspunse 
Florea cu faţa luminată de fericire. Respirația 
îi deveni foarte pripită. Aveà sensafia că se 
înăduşe. 


(Urmare.) 


„Şi pentru ce chiar foarte mult?“ îl întrebă 
cu zâmbetul de viclenie domnul Chirca. Dar 
neașteptând răspunsul, adause: „Va trebui 
să te gândeşti si la censură. Mai ai cinci 
luni de praxă! Nu-i mult. Trebuie să te 
gândești de acuma la censură“. 

Oricât de fericit plecă lon Florea de acasă, 
când ajunse înaintea casei aceleia cu păreţii 
suri, când puse mâna pe fierul rece să des- 
chidă poarta, simți o descurajare în suflet. 
Poarta gemü prelung în titinile ES si 
Florea începi să urce cu silă scările. Sufletul 
i-l apásà acum o neînțeleasă părere de rău, 
pe care candidatului îi eră ciudă, si pe care 
cercà s'o alunge. Scările erau albe, foarte 
curate, cari urcându-se în spirală lăsau să 
se gâcească împărțirea casei. 

Eră o împărțire drăguță, simpatică. La 
parter lon Florea vázü firma de advocat. 
Aici eră dar cancelaria, aproape de poartă. 
Trebuiau să fie cel puțin patru camere vaste, 
după cum dădii cu socoteala lon Florea. În 
catul întâi candidatul sună. Numaidecât uşa 
se deschise si intră într'o anticameră. Tris- 
tefa aceea neînțeleasă ii fugi din suflet ca 
luată cu mâna, si el se simfià liber şi vesel. 
O fată din casă îi duse biletul, si numaidecât, 
deschizând o ușă din stânga îi zise: Poftiți. 
Camera în care intră eră un salonaş verde, 
drăguţ, páreà un cuib. Mobilele, tablourile 
erau aranjate cu mult gust. Pe-o uşă as- 
cunsă aproape în perdele grele, apăru îndată 
doamna Olimpia. 

„În sfârșit domnul lon Florea ne face 
cinstea să ne caute“, zise ea c'un zâmbet uşor, 
apropiindu-se nesimţit pe covorul scump. 
Purtă o haină uşoară, decoltată puţin. Păreă 
cu mult mai tânără în haina aceasta de casă. 

„Da, eu mă simt foarte fericit doamnă, 
că mi s'a permis onoarea asta“, zise Florea 
închinându-se ușor, cu pula să-i sărute 
mâna. Dar când se aplecă el, Olimpia isi 
ridică mâna ca buzele lui so ajungă mai 
grabnic, și mâneca largă cázü desvălind până 
la cot, braţul alb și plin. Florea vázü si în- 
cheietura braţului, gropița aceea albă si dulce, 
ca un loc ascuns de odihnă. În buzele lui 
se cobori un tremur nou. Doamna Olimpia, 
la atingerea buzelor lui, simți un tremur 
care-i treci prin tot trupul. 

„Da, dumneavoastră tinerii aveţi lipsă de 
societate, domnule Florea“, zise ea cercând 
să fie liniştită. „Şi e păcat să vă invártifi 
numai prin cafenele si birturi. Ah! nu zic 

de dumneata domnule Florea, dumneata faci 
o excepție rară“, zise ea văzând privirea de 
protestare a candidatului. „Dar ceilalţi sunt 
unul ca altul. Pentru aceea cred, nu li se 
deschid celor mai multi casele familiilor de 
frunte“. | 

Oricât cercă să se stăpânească, vocea ei 
eră nesigură. Sânii grei, rotunzi se distingeau 
bine cum cresc și se coboară sub stofa ușoară, 
subţire. lon Florea, cum sta înaintea ei priviă 
sânii aceia. Simtià parfumul de tinereță ce 
se desprindeă din trupul ei. 

„Familiile ar trebui să se poarte cu dra- 
goste față de tinerime, doamnă“, zise Florea, 
lăsându-se pe fotoliul ce i-l arătă Olimpia. 
„Să le deschidă casele, să nu se ferească de 
ei. Atunci, v'asigur, ar fi foarte puţini aceia 
cari s'ar învârti numai prin cafenele“. Ochii 
lui cercau să privească mobila, tablourile, chiar 
ochii doamnei Olimpia. Insă necontenit pri- 
virea lui eră legată de sânii aceia bogați. Si, 
îi privià cu patimá. 

Doamna Olimpia sedeà. In fotoliul moale 
trupul ei se cufundă puțin. Priveà la Florea. 
Simţindu-se acum mai întâi singură cu el, 
sângele îi purtă prin trup un deliciu nespus, 
negustat până acum. 

Intră domnigoara Mărioara, si bătu în pálmi 
de bucurie. 

„Așa dar ţi-a dat voie domnul Chirca? 
Doamne cât îmi pare de bine. 

— Da, domnişoară, voiu aveă fericirea să 
vă însoțesc la patinat. Chiar astăzi dacă se 
poate“. El spuse cuvintele acestea repede ca 
și când ar fi voit să ascundă ceva. Insă o 
rosa(á neobișnuită, de foc, i se ridică în obraji. 
li eră ruşine, li eră greu şi ruşine de lăcomia 
cu care privise pe Olimpia. Da, nu se putea 
înşelă. Fusese o lăcomie pe care simțurile 
lui trezite, mintea sa deșteptată ca din somn 
o observă numai decât, şi i-o numi murdară. 
O durere amară îi umpli sufletul, şi când se 
despărți de doamna Olimpia părù înfrânt. 

Dar în societatea Mărioarei începură să i se 
limpezească simtemintele, puterea de judecată. 
Isi ziceă: iată si 'n mine locuește demonul. 
Fiecare om, se vede, poate deveni un monstru. 
E o nenorocire îndată ce descoperi acest 
demon în tine? După ce-l purtăm, ca un ble- 
stem în noi, chestia e numai să-l știi învinge. 
Prin mintea lui trecurá ca 'ntr'o fulgerare în- 
tâlnirile lui de până acum cu doamna Olimpia. 

i, ca o completare a celor ce-și spusese 
până acum își zise: ca să-l învingi, trebuie 
să te păzeșşti de el. El își simtià puterea de 
judecată nespus de clară. Isi ziceà, vorbià cu 
sine însuși ca si cu un prietin pe care vrea 
să-l mângăe: alunecare, pe care n'ai fost 
stăpân. Dusmanul te-a atácat pe furis, fără 
ca tu să te fi gândit la el. Deci, scutură-te 


de amintirea aceasta si vei rámáneà curat. 
Da, vei rámáneà si te vei pázi pe viitor si 
vei invinge. 

Privi cu o bucurie copiláreascá la d-soara 
Grecu care mergeà aláturea, şi îi puneà ne- 
sfárgite întrebări. El îi ráspundeà pe scurt, 
și se gándeà mai departe. Simtià trebuinfa 
ca mai întâi să se purifice pe sine. Si dupáce 
se convinse cá nu eră vorbă decât de-o rás- 
vrătire necontrolată a simţurilor, el dispretui 
din tot sufletul privirea lui de lăcomie, și 
după acest dispreț adânc deodată i se párü 
că nu s'a întâmplat nimic și că el este foarte 
curat. In gândul lui o acuzase pe doamna 
Olimpia, îşi spuneă că se va feri de dânsa. 
Acum cercà s'o desvinovățească. „Ea e fru- 
moasá e adevărat, dar n'are nici o vină. Ea 
m'a primit cum orice doamnă din familie bună 
ar fi primit pe-un tânăr. Nu, e de vină singur 
firea noastră cea neputincioasă. Insă noi vom 
trece peste acestea inperfecțiuni“, își zise cu 
hotărîre. 

Vieata lui lon Florea eră călăuzită de 
niste principii morale foarte aspre. Principiile 
acestea i se sádirá in suflet încă în casa 
părintească, unde el n'a auzit niciodată vorbe 
cu două înțelesuri. Dupăce crescuse, cu mintea 
lui limpede si cumpánitá, scăpă de multe 
primejdii cari se pun în calea tinereţelor. El 
simtià chiar acum, că dacă nu s'ar fi putut 
convinge sincer de nevinovăția lui, n'ar puteà 
să mai meargă alături de domnisoara Grecu. 

Din nenorocire nici o morală nu-i atât de 
rigidă, încât, fiind vorba de tine, să nu-ți 
ajute ca să eşi curat. Sau poate vom spune 
mai corect adevărul zicând: Oricărei etice îi 
scapă nenumărate ascunzisuri din sufletul 
omenesc. 

lon Florea aveă singura scăpare în faptul, 
că el nu și-a căutat această lecție de morală 
din calcul. Ea i-a venit de sine, din sinceri- 
tatea sufletului său. Pentrucă Ion Florea în- 
cepü s'o iubească pe domnişoara Grecu. Bu- 
curia lui, când șeful îi îngădui ceasurile dela 
două la patru, fü așa de mare, de sguduitoare, 
încât el nu se mai puteă îndoi c'o iubește 
pe Mărioara. 

Totus în drum spre râu, el se mai simtià 
despártit prin scena de mai inainte de domni- 
soara Grecu. Conversatia nu erà destul de 
ușoară, de naturală. 

Mărioara purtà o rochie de patinat. Un sal 
alb îi cădeă de după grumazul plin, rotund, 
pe piept si amândoue capetele lungi îi flu- 
turau în urmă. Patinele îi tácáneau în mână, 
lucind albe. 

Pe-o cărărușe albă coborírá din oraș. Ză- 
pada cântă necurmat sub ghetele lor. De-o 
parte și de alta a cărării neaua se ridică mai 
înaltă! sclipindu-si stelutele nenumărate în 

lumina rece a soarelui. Câmpia albă se in- 
tindeă tăcută înainte, împrejurul lor pierzân- 
du-se în zarea fumurie. Rául nu se vedeă. 
Un drum lat, de nea se coboră puţin sub 
nivelul câmpiei de zăpadă. Sub acel drum 
părăsit, pustiu, curgeau gâlgăind tainic apele. 
Pe nesfârșita întindere albă numai spre miazá- 
noapte, departe, se asezase o pată mare, neagră. 
Eră o pădure. Cerul se coboră în depărtări 
pe pământ. Unde îmbrățișă întinderile albe, 
bolta cerească nu mai eră împrejmuită de 
albastrul întunecat, cum se vedeà deasupra, 
ci eră schimbată în negură uşoară, fumurie. 

Lui Ion Florea îi fáceà bine priveliștea 
aceasta. Îi păreă că respiră mai liber şi pe-o 
clipă îi veniră în minte iernile din anii lui 
de liceu. Cum priveă mereu înainte, dus de 
amintiri, Mărioara îi zise repede: 

„La dreapta, domnule Florea“. 

El abiă atunci băgă de seamă că, aci, cá- 
rarea se ramifică. Şi când își ridică privirile 
în direcția arătată de domnișoara Grecu, vázü 
numai decât — luminând ca un lac rotund, 
spațiul de patinat. Abiă câteva perechi se 
legănau, lunecând repede în jurul lacului. 
Oglinda din mijloc rotundă, uriașă eră goală, 
și ea străluceă orbitor reflectând mănunchiuri 
din soare. 

Florea si domnișoara Grecu se apropiau. 
Când perechile cari patinau ajungeau de 
 ceealaltá parte a oglinzii, le ascundeà ca o 

perdeà de luminá. Dar cu cát veniau mai 
aproape, strálucirile se pierdeau, si cánd furá 
în marginea locului de patinat înaintea lor 
se intindeà un ochiu enorm de sticlă verzuie. 
Ochiul acela numai pe la periferii eră brăzdat 
de cercuri subțiri, albe, ca o spumă ușoară. 

Ghiaţa fi improspátatá peste noapte și eră 
foarte lunecoasă, nesigură. 

„Sunt puţini încă“, zise Florea. 

„Da, vin mai târziu. Si în zilele când ghiata 
e proaspătă cei mai multi așteaptă până ce 
alții o sgârăie puţin“, răspunse Mărioara. „Nici 
eu nu cutez. E prea lucie“. 

Totus lăsă să i se pună celea două limbi 
albe de metal, cari se strânseră, se potriviră 
minunat pe ghetele ei micufe. 

„Te rog, domnişoară“, zise Florea întin- 
zându-i mâna. 

„Nu, eu mai aştept, răspunse ea lăsându-se 
pe scaun. Mi-e frică! 

— N'ai încredere în mine, domnişoară? Îţi 
spun că poti veni fără de teamă. Eu cred cá 
nu va fi nici o primejdie. 

— Nu, mai târziu“, zise Mărioara şi ochii 
ei se feriră de-ai lui Florea. Acesta lăsă din 
patina stângă o dâră ușoară pe oglindă, se 
învârti repede în vârful piciorului drept și 
în undulări largi, părând că pluteşte, apucă 
drept prin mijloc. Limba ferului fâșăiă în 
ghiata nouă. Spuma ușoară care rămânea 
în urma lui Florea pe spațiul nebrăzdat încă, 
desemnă figuri ciudate, rotocoale largi, spi- 
rale, numeri şi litere, împletituri neintelese, 
cari umplură numai decât luciul spațiului de 
patinat, ca nişte rețele aruncate acolo de-o 
mână nevăzută ca să încurce lumea. Cei- 
lalfi patinatori lunecau tot mai încet, multi 
se opriră privind uimiti la Florea, care se 
legănă ca 'ntr'un dans, se încovoiă cu ele- 
gantá când pe stângul, când pe dreptul, porniă 
ca spre-un atac şi deodată apoi se învârteă 
ca apucat de-un vârtej de vânt când la mij- 
locul spaţiului, când pe la periferii. 

(Va urmă.) 


==] 


Mărturisire. 


Eu nu fi-am spus vreo vorbă înflorită, 
Nu ti-am trimis plápánde violete, 

Eu nu ţi-am scris romanțe, triolete, 
Nu te-am cântat, frumoasa mea ispită. 


Și totus te-am iubit... să-ți spună teii 
Si luna albă "n noapte să ţi-o spună, 
Decâteori nu te-am chemat pe lună, 
Pe banc’ ascunsă m umbrele aleii... 


O, să-ți sopteascá 'n taină trandafirii 
Uitaţi prin cărţi, în ascunzis de file, 
Durerea strânsă, a atâtor zile, 

Ce s'au sfărmat în pragul fericirii. 


Ci poate "ntr'un târziu când visătoare 
Vei stă gándind cu fruntea 'n mâni, pierdută, 
O să "ntelegi iubirea care, mută 
S'a risipit învinsă, — iertătoare... 
Sandu A. Hodoș. 


E 

Dări de seamă. 


Félix Le Dantec: L'Eguisme base de toute so- 
ciété. Editura Ernest Flammarion. Paris 1912. 

Autorul tine sá ne spuná chiar dela inceput, cà titlul 
acesta, aga de fioros, nu înfăţişează deloc niște apucături 
personale, ci sintetisează concluziunile rezultate din 
aplicarea Biologiei la desvoltarea societăţii omenești, 
vrând oarecum să ne incredinfeze, că dacă a fost silit să 
ajungă la această cumplită convingere, cumcă ego- 
ismul e temelia oricărei societăți, apoi rás- 
punderea trebuie s'o aruncám în spatele științei gi 
nicidecum în spatele autorului, care nu e decât un 
servitor credincios al științei. Să nu ne inchipuim, 
prin urmare, că lucrarea de faţă vine din partea unui 
om care a îndurat cine știe ce năcazuri mari în mij- 
locul societăţii şi că toate conciuziunile înfățișate în- 
tr'ánsa mar fi decât gestul de rásbunare al unui om 
cu sufletul plin de amărăciune. Nu. Félix Le Dantec 
are şi prija aceasta de-a ne spune că e un om aşa 
de mulţumit cu vieaja, încât se poate socoti ca unul 
din puţinii ocrotiţi ai soartei. Tot în primele pagini, 
autorui ne mai spune că hotárirea de-a scrie cartea 
de față a incolfit în timpul marei greve dela căile 
ferate din Franţa, când cuvintele de drept, de da- 
torie şi de legalitate se vânturau mereu în des- 
lănţuirea unor discuţii foarte intáritate și că metoda 
de care s'a folosit nu e decât aplicarea trans- 
formismului lui Lamarck asupra marilor 
entități metafizice: binele, răul, virtutea, 
dreptatea etc. Cine admite transformismul lui La- 
marck, trebuie să admită şi concluziunile cuprinse în 
această carte. * 


Scopul urmárit de Félix Le Dantec e sá spulbere 
credința utopigtilor cà însușirile morale sunt funda- 
mentale sufletului omenesc, iar pornirile egoiste sunt 
numai o abatere. Convingerea lui e cá in fiecare om 
din veacul al XX-lea se dá o luptà continuá intre ten- 
dinfele individualiste primitive si intre tendinfele cari 
izvoresc din înglobarea omului in vieaţa socială. Vieaţa, 
cu toate influenţele venite din partea societăţii, rămâne 
şi mai departe individuală, adecă egoistă. 

Ea nu se poate răzimă decât pe valoarea in- 
dividuală a fiecăruia. Idealul de bunătate şi de 
iubire propoveduit de Isus n'a putut să schimbe nimic 
din pornirile egoiste ale omului. Condamnám răsboiul 
in numele idealului de frăţie universală, dar tresárim 
şi astăzi ori de câte ori ascultăm povestirea luptelor 
eroice purtate de strămoșii noştri. Vorbim mereu de 
iubirea aproapelui nostru, dar dacă cineva ne dă o 
palmă, simţim cum ţipă in noi porunca impunătoare 
a răsbunării. Daţi la o parte, prin urmare, ipocrizia 
datorită veacurilor de civilizaţie, şi veţi întâlni ego- 
ismul şi ferocitatea omului din caverne. Făcând 
aceste reflecţii generale, autorul intră in desvoltarea 
temei sale pe care-o fixează dela inceput: studiu! in- 
dividului social in legătură cu diformările pe cari 
le sufere el din pricina încorporării lui in societate. 

* 


Vieaţa nu se poate concepe fără ideia: de luptă. 
Când zici viea[á, ai zis un luptător care-a biruit. „A 
fi înseamnă a luptă, a trăi înseamnă a birul“, e for- 
mula care cristalisează ideia conducătoare a lui Felix 
Le Dantec. Vieaţa, prin urmare, e un act cu desăvâr- 
sire egoist, şi orice ființă se găsește în luptă cu întreg 
Universul, în care nu-și poate păstră locul decât 
printrun şir de lupte urmate de biruințe. Ceeace 
numim noi prieten, nu e decât un dușman pe care 
l-am învins cu o sfor(are cát se poate de redusă. În 
vremurile primitive, lupta se dă între om și animale 
şi între om şi om. Mai târziu însă, când omul a în- 
văţat să-și facă arme de apărare, lupta a inceput să 
fie îndreptată numai împotriva animalelor. 

În clipa în care, pentru întâia oară, s'au întâlnit 
faţă în faţă doi oameni deopotrivă de bine înarmaţi, 
în clipa aceea sa născut respectul între oameni. 
A respectă pe cineva, înseamnă să-ţi dai seama bine 
de putinţa pe care o are el de a-ţi face rău. 
Oamenii, prin urmare, au inceput sá ocoleascá lupta 
între ei numai in clipa in care şi-au dat seama, că e 
mai uşor să te lupţi cu un animal, incapabil să-şi 
facă arme, decât cu un om care e tot așa de pri- 
mejdios ca si tine. 

Primul pas spre societate deci a fost fácut atunci 
când omul şi-a dat seama că cel mai primejdios ad- 
versar pentru el e însuși omul. Al doilea pas a fost 
făcut în clipa când oamenii dintr'un ţinut s'au văzut 
atăcaţi de un duşman comun. Existenţa unui duşman 
comun are ca efect îndreptarea spre aceeaş ţintă a 
tuturor puterilor de care dispune un grup de oameni 
și înlăturarea raporturilor de concurenţă. Un alt factor 
care stă la temelia societăţii e sporirea produc- 
fiunii determinată de alianţa dintre oameni, 
întrucât individul are posibilitatea să producă mai mult 
decât cer trebuinfele sale. 

* 


Cea dintâi formă a societăţii e familia, care a 
fost determinată de pornirile sexuale ale omului. În 
sânul ei putem înregistră primele diformări pe care 
le-a suferit omul. Iubirea părinţilor pentru copii s'a 
născut din constatarea inferiorităţii lor. Fiind 
mici, sunt lipsiţi de orişice capacitate de-a face 
rău. Știind însă, că de îndată ce se vor face mari vor 
deveni primejdioşi, părinţii au căutat să facă din 
ei nişte viitori aliaţi în lupta pentru existenţă. Astfel 
s'a născut deprinderea de-a trăi asociaţi în familie, 
deprinderea întărită, fie prin ivirea unui dușman 
comun (de pildă, o altă familie vecină), fie prin con- 
statarea sporului de producţie. 

Afară de asta, tatăl a căpătat deprinderea de-a 
apără si de-a conduce familia, iar copiii au căpătat 
deprinderea de-a se supune tatălui. Aceste de- 
prinderi rămân şi mai târziu. 

Deprinderea perpetuată dă naştere la tradiţie, 
încât vine o vreme când tatăl, care la început fusese 
şei pentrucă eră mai tare, igi păstrează autoritatea 

numai în virtutea tradiţiei, iar copiii, tot în virtutea 
tradiției, urmează să se supună tatălui lor, chiar când 
acesta e bătrân şi incapabil de-a fi primejdios. În 
decursul vremii, tradiția îmbracă treptat, treptat, ca- 
racterul misterios al unei legi de origine pivină, şi 
faptul acesta îi dă şi mai multă autoritate în faţa 
oamenilor. 

Astăzi, deprinderea tatălui de-a se socoti şef şi de- 
prinderea copiilor de-a se supune, fiind fixate adânc 
prin tradiţie și prin ereditate, au luat numele, cu de- 
săvârşire sacru, de drept şi de datorie. În chipul 
acesta s'au născut toate noţiunile metafizice, 
cari conduc omenirea cu autoritatea și cu prestigiul 
unor puteri divine. 

Ceeace ne spune autorul până aici se poate socoti 
ca esenţă a lucrării de faţă. În feliu! acesta ne explică 
el şi originea celorlate noțiuni metafizice, ca noţiunea 
de proprietate, justiție, fraternitate etc. Fiecare din 
ele are o origine biologică. Veacurile însă le-a dat o 
haină metafizică şi oamenii au început să uite tot mai 
mult că la baza lor stă ideia de luptă. A crede în 
trăinicia acestor noţiuni metafizice, înseamnă, după 
Felix Le Dantec, să fii ipocrit. Ipocrizia e sin- 
gura putere care ţine la un loc atâţia oameni din care 
n'a pierit încă egoismul și ferocitatea trogloditilor. Miş- 
cările de astăzi se fac mai toate în numele unui prin- 
cipiu metafizic: libertate, egalitate, justiție etc. În 
realitate însă, la temelia lor stă necesitatea biologică 
de-a trăi. Oroarea de minciună, de pildă, e o ipocrizie 
datorită înglobării omului în societate. Minciuna a 
fost o bună armă de apărare a omului izolat, care 
aveă tot interesul să-şi ascundă planurile. Mai târziu 
însă, minciuna a fost oprită în sânul familiei, ai cărei 
membrii trebuiă să fie infelesi în toate când eră vorba 
să lupte împotriva unui duşman comun. Cu alte cu- 
vinte, minciuna a fost socotită întotdeauna ca un 
viţiu numai în sânul unui grup de aliaţi. Faţă de 
duşman însă, minei a fost socotită ca o virtute. 
De fapt, toți oamenii simt necesitatea de-a se folosi 
de minciună. Toţi însă o condamnă din pricina 
ipocriziei. 

Vrei să minţi oridecâteori îţi dictează interesul tău 
vital, și condamni minciuna fiindcă nu te poţi lipsi 
de foloasele cari decurg din faptul existenfii tale in 
societate. Toţi ar dori să fure, dar toţi condamnă furtul. 
Concluzia? Societatea mar puteă să existe dacă n'ar 
fi ipocrizia. Fără ipocrizie, am asistă la o deslánfuire 
oarbă a egoismului primitiv care n'a pierit, cu tot smal- 
ful așternut peste suflete de atâtea veacuri de civili- 
zaţie. Un alt stâlp al societăţii e și faptul că omul 
a pierdut mult din însușirile lui primitive de luptător. 
Societatea l-a diformat in așa măsură, încât i-ar fi 
peste putinţă să se lipsească de utilitatea vieţii sociale. 
Necesitatea, prin urmare, şi nici decum iubirea, 
ne ţine strânşi pe toţi în cadrele societăţii. Sfârşitul 
cărții e plin de concluziuni pesimiste. Autorul nu crede 
in putinţa egalităţii, a justiţiei şi a păcii universale. 
Si e bine, zice Félix Le Dantec, cá nu se poate realizà 
o pace universală. Asta ar însemnă distrugerea ome- 
nirii, fiindcă vieața nu se întreține decât printr'o ne- 

contenită luptă. Întotdeauna oamenii vor fi adversari, 
dar în acelaş timp vor fi şi ipocriţi. 


* 

Nimic nu ne poate impiedecà să primim originea 
biologică a noţiunilor noastre morale. Si Spencer a 
infáfigat morala ca un rezultat al luptelor dintre oameni, 
ca o inceată acumulare de precepte răsărite din ne- 
cesităţile vieţii. Nu cred însă că se pot primi tot așa 
de ușor şi incheierile pesimiste ale lui Félix Le Dantec, 
în formularea lor categorică. Mai de grabă ne vine 
să primim optimismul lui Spencer în ceeace priveşte 
viitorui moralei. Félix Le Dantec abuzeazá de cu- 
vântul diformare. După raţionamentul lui, ar trebui 
să luăm drept diformare toate transformările sufe- 
rite de Adam din clipa în care-a văzut lumina zilei. 
Fiecare experienţă şi fiecare adaptare ar trebui să fie 
o diformare. De ce n'am intrebuinfà peste tot, in loc 
de diformare, cuvântul de adaptare? Diformare în- 
seamnă abaterea dela un tip ideal. Ori, după 
Félix Le Dantec, ar urmă că trogloditul e tipul ideal, 
$i toate transformările suferite de troglodit din pricina 
încorporării lui în societate sunt simple diformări. 

Pentru socieiatea de azi însă, tipul ideal nu mai 
poate fi un om cu ghiare puternice și capabil să lupte 
cu animalele sălbatice, ci, dimpotrivă, un om care să 
răspundă, prin alcătuirea lui sufletească, tuturor ne- 
cesităților morale care stau la baza unei societăţi. 
Cu alte cuvinte: societatea nu diformează, ci 
creează indivizi potrivit cu necesităţile și cu idealurile 
ei morale. Îmi place să mă opresc la principiul lui 
Fouillée, cá un individ sau o societate se realizează 
concepándu-se. Si în vremea troglodiţilor şi in 
vremea de azi avem numai realizări, cari se apropie 
mai mult sau mai puţin de tipul ideal. Pentru vremea 
troglodiţilor, realizarea consistă în crearea de indivizi 
cari să resiste unui mediu ostil; pentru vremea de 
azi, realizarea consistă în crearea de indivizi cari să 
resiste necesităţilor morale impuse de societate. Unii 
resistă mai greu, alţii resistá mai uşor. Legea selecţiei 
trăește şi astăzi, întrucât alege toate realizările po- 
trivite cu tipul ideal gi înlătură realizările nedesăvâr- 
șite. Cred, prin urmare, că termenul de diformare 
trebuie înlocuit cu termenul de realizare. 

Societatea omenească se găsește intro continuă 
realizare determinată de idealurile ei morale, și nici 
decum intro diformare. Făcând această substituire 
de termeni ajungem neapărat la optimismul lui Spencer. 

Si mai cred că e naiv lucru să infáfigezi religia, de 
pildă, ca un rezultat al şireteniei omeneşti. După 
Félix Le Dantec, oamenii s'au învoit într'un anume 
timp, din motive bioiogice, să creadă cu toţii în exis- 
tenja unei puteri divine. Tot din șiretenie, dintr'o şi- 
retenie dictată de motive biologice, oamenii s'au Invoit 
să atribue puteri misterioase tuturor principiilor morale. 

O, nu, Biologia nu poate explică un lucru. Nu poate 
explică anume transiţia dela necesităţile legate de-o 
celulă organică la complicatele necesităţi sufleteşti 
care frământă omenirea de azi. Încheiem cu această 
credință: Există o atmosferă morală, şi în sânul acestei 
atmosfere există adaptări sau realizări mai mult 


sau mai puţin desávárgite. D. Tomescu 


===] 

Cronici. 


Religie. Biserică. 


Sinoadele eparhiale. 


Ca în toţi anii, aşa şi în anul acesta se vor des- 
chide la Dumineca Tomii (1/14 Aprilie) sinoadele 
eparhiilor ortodoxe române din Transilvania și Un- 
paria. Aceste parlamente ale vieţii bisericegti-na(ionale, 
în cari se poate lucră netmpiedecat din partea celor 
cari ne pun pe toate celelalte terene fel de fel de 
piedeci, vor aveă să cântărească din nou situaţia bi- 
sericii şi, întrucât nu s'au luat până acum măsuri cari să 
facă posibilă o înaintare rodnică, să creeze ele pentru 
viitor posibilitatea unei vieţi creștine la înălțimea ce- 
rintelor timpului de azi. 

În trei direcțiuni sunt chemate să lucreze aceste 
înalte corporaţiuni cari, în anul acesta, s'au primenit 
cu puteri nouă. 

Mai întâi pe teren strict bisericesc. În numărul 
din urmă al „Revistei teologice“ din Sibiiu P. C. S. 
arhimandritul Dr. Il. Puşcariu, a semnalat întrun ar- 
ticol răspicat, marea primejdie — in sens rău — a lai- 
cizării bisericii. Tot cam în acelaș timp spuneă, întro 
conferință a sa, profesorul de teologie Dr. Nicolae 
Bălan, că la noi se confundă necontenit principiul 
idealismului creştin cu principiul utilitarist. 

Oricât ar fi de trist, trebuie să recunoaștem că 
în afirmafiunile acestor doi bărbaţi ai bisericii noastre, 
e mult adevăr. Idealul creștin e, chiar în biserica 
noastră, adesea pierdut din vedere sau coborit până 
la un nivel inferior. El e copleșit de consideraţii în 
mare parte străine de concepţii religioase propriu 
zise. În noţiunea bisericii naționale intră prea mult 
— şi totus din cale afară de puţin. 

Sinoadele nu-i permis să fie nişte simple foruri 
administrative: ele trebuie să reprezinte intreaga co- 
moară de principii creştine ale bisericii. In direc[iunea 
bisericească deci, sinoadele vor trebui să-și zică: 
nu căutăm numai câţi preoţi avem, câte procese dis- 
ciplinare s'au pornit în contra lor, câte căsătorii și 
desfaceri de căsătorii, câte naşteri şi câţi morţi sunt 
etc., ci căutăm, peste acestea, ce este? Care e mo- 
ralitatea religioasă a poporului întreg astăzi? 
E ea în creştere sau în descregtere? E biserica lui 
Hristos de fapt o biserică tot mai vie, din an în an, 
sau ni se înmulţesc numai zidirile bisericeşti, fie chiar 
şi în stil românesc? E poporul o turmă îngrijită de 
care să se bucure Tată! ceresc si sunt preoţii apos- 
toli ai cuvântului dumnezeesc, sau sunt numai nişte 
mercenari? Suntem, sub acest raport, în calea spre 
desăvârşire, — care e idealul vieţii creştine — 
sau mergem îndărăt? De ce mijloace se folosește 
biserica pentru a-şi ajunge scopul său divin? Sunt 
ele destul de multe şi destui de bune? Dacă nu, să 
se constate $i să se lucreze cát mai repede la tă- 
măduirea răului, pentruca să nu fie biserica lui Dum- 
nezeu o minciună. 


A doua e chestiunea școlară. Nici sub raportul ma- 
terial nici sub cel educativ şcoalele noastre nu stau la 
nivelul normal, graţie legii lui Apponyi, care a produs 
o perturbaţiune extraordinară în întreaga noastră vieafá 
culturală. Sute de scoli nu sunt încă asigurate mate- 
rialiceşte și în aproape toate scoalele existente, învă- 
fámántul e, din punct de vedere practic şi educativ, 
imposibil. Jertfele pe cari le aduce biserica și poporul 
sunt, în mare parte, zadarnice din cauza zăpăcelei pe 
care a produs-o legea şi inspectorii școlari şi din cauza 
că din partea noastră nu s'a făcut la timp cât se cădeâ 
$i cât se puteă. 

Deci: cum să se găsească mijloacele pentru aco- 
perirea nevoilor materiale ale scoalelor si cum să se 
înalțe nimbul cultural si educativ al lor? Cum stăm 
cu fondurile culturale ale eparhiilor noastre? 
Nu s'ar puteă găsi mijloace nouă de sporire a lor 
printrun impozit pus asupra întregului popor credin- 
cios? și cum stăm cu ajutorul pe care îl dă statul 
pentru școalele noastre. Apoi: cum stăm cu îndrumarea 
lor din partea familiilor noastre conducătoare, în ce 
priveşte vieata internă a lor. 

La Sibiiu va veni în discuţie chestia zidirii unui 
nou local pe seama seminarului. E în adevăr o mare 
nevoie de o nouă zidire, — s'ar puteă zice cá e o 
necesitate care nu se mai poate amână. Dar ni se 
impune întrebarea: e aceasta cea mai mare tre- 
buinţă a bisericii noastre? Desi e mare, foarte mare, 
totuş trebuie să recunoaştem, că cea mai mare tre- 
buință a noastră nu e aici de ordin material. Avem 
necesități și mai mari decât aceasta! De câţiva ani 
nu se mai aplică pe cariera învățătorească destule 
elemente, așa că azi stau închise mai multe zeci de 
şcoale din lipsa de învăţători. Și acest rău cu greu 
se va îndreptă numai cu mijloacele de până acum. 
Și mai e un rău: din an în an scade numărul învă- 
fátoarelor noastre. Până înainte cu câţiva ani legea 
permiteă ca pentru cariera de învățătoare să se poată 
pregăti cineva şi în particular, acum însă aceasta nu 
mai e îngăduită. Puținele noastre învăţătoare igi câștigă 
pregătirea în preparandii ungurești — e uşor de în- 
feles prin urmare ce suflet şi ce pregătire vor duce 
acestea cu ele în şcoala românească. Deşi suntem 
peste trei milioane de Români în fara asta, n'avem 
nici o singură preparandie de fete, Saşii, cari sunt de 
13-ori mai puţini ca noi au una la Sighişoara, Sârbii 
una la Zombor, Rutenii una la Ungvár, iar Ungurii au 
32 de preparandii de fete. 

Nouă ne trebuesc învățătoare din două motive: 
întâi pentru insagi serviciile pe cari le pot aduce fe- 
meile in educafiunea publică şi, a doua, pentrucă 
numai învățătorii pe cari îi avem şi îi vom aveă, nu 
sunt suficienţi. Zeci şi, în viitor, sute de gcoale ne 
vor stă închise, altfel, din lipsa de învăţători. 

lată deci o necesitate mai mare decât un nou local 
pentru seminarul din Sibiiu și iată de ce e în interesul 
bisericii ca chestia noului seminar să se amâne, ră- 

mánánd ca să se facă pregătiri pentru înfiinţarea 
unei preparandii de fete și pentru strângerea 
capitalului necesar pentru seminarul din Sibiiu, care 
azi lipseşte. 

A treia categorie de lucrări care va aveă să pre- 
ocupe sinoadele sunt cele de ordin financiar. Va 
veni în discuţie chestia fondurilor de pensiune a 
oamenilor bisericii si pragmatica salarizării funcţio- 
narilor conzistorial şi a profesorilor. Se pare că în 
cele financiare mai animate vor fi discusiunile la 
Caransebeș. Preofimea acestei dieceze, deși materia- 
licește e cu mult mai bine situată decât cea din arhi- 
dieceză, e intr'o mare fierbere in ce priveşte partea 
materială a vieţii ei. În zilele acestea preoţii dintr'o 
parte a diecezii au înaintat sinodului un memorand 
just și cu toate acestea cam întristător, cerând ur- 
carea congruei și alte de acestea şi amenințând, 
indirect, cu „proteste, îndolenţă, neincredere“. Deși e 
indreptáfità cererea preofimei, duhul de care e pă- 
trunsă întreaga atitudine a acestei preofimi, căreia, 
din punct de vedere moral i s'au adus d.e. pe timpul 
alegerilor dietale multe invinováfiri juste, ne pare că 
nu e destul de bisericesc. Prea seamănă a un fel de 
social-democratism clerical ă la „Revista preoţilor“. Ne 
mângăiem cu speranţa că P. S. episcop Miron va şti 
aduce lucrurile intro ogașă normală. 

Si ar mai trebui să vie în discuţie in toate sinoa- 
dele chestia salarizării protopopilor — o chestie foarte 
gingașă şi însemnată în acelaș timp. 

În speranța că Duhul sfânt va umbri aceste în- 
semnate întruniri, călăuzindu-le spre tot ce e bun, 
adevărat si frumos, ne rezervám a vorbi ulterior 
despre ce au făcut ele? Pa e 


[m] 
Educaţie. Şcoală. 


Respectul legilor școlare. 


De când cu art. de lege XXVII din 1907 („legea lui 
Apponyi“) o groază ne mai pomenită până aci i-a 
cuprins nu numai pe învățătorii noștri, ci aproape pe 
toți Românii cari se interesează de progresul cultural 
al neamului. Asprimea acestei legi se păreă a fi atât 
de mare, încât nimeni nu o va puteă suportă pe de- 
plin. În adevăr, dispoziţiile acestei legi și sunt aspre 
şi multe, dar trebuie să spunem că interpretarea as- 
primei lor a fost din cale afară de exagerată. De vină 
a fost poate că şi presa noastră dela 1907 încoace, 
care a acordat acestei legi o importanță prea mare, 
încât, alături de inspectorii unguri, i-a mai băgat și 
ea pe oameni în groază. : 

E adevărat că această lege e aspră, dar trebuie să 
ne dăm seama că nu e legea aceasta singura lege 
grea şi aspră din ţara noastră. La noi se aduc an de 
an legi cu nemiluita — şi cu toate acestea lumea nu 
se prăpădește, ci își merge înainte mersul ei, când 
mai bine, când mai rău, Caracteristica legilor ţării 

noastre e că sunt aspre numai pe un timp oarecare, 
— în timp foarte scurt ele cad in desuetudine, — şi 
aceasta tocmai din motiv că ele cuprind măsuri exa- 
gerate cari nu se pot realiză. Să ne aducem numai 
aminte de legea privitoare la grădinile de copii (Kis- 
dedov6). Când s'a adus, se credeà că ea ne va ma- 
ghiariză cu desăvârşire în două decenii tânăra gene- 
rajie. Si azi? Cum şi unde se mai aplică această lege 
absurdă din motive pedagogice? La 1879 când s'a în- 
trodus obligativitatea învățământului limbei maghiare 
în toate şcoalele poporale, se credeà că se apropie 
sfârşitul şcoalelor noastre — şi cu toate acestea legea 
a rămas şi după 30 de ani, în multe locuri literă moartă 
din motivul că legile naturii sunt mai tari de- 
cât ale parlamentului unguresc. La 1893 s'a 
stabilit ca minim de salar pentru învățătorii confesio- 
nali suma de 600 cor. — şi nici azi, după aproape 
20 de ani această lege — deși bună în fond — nu se 
poate execută pretutindenea. 

Tot aga e și cu alte legi. D. e. s'au adus legi 
peste legi privitoare la colonizarea ciangăilor printre 
naţionalităţi. Se credeà atunci că ne vor cutrop! 
străinii. A trecut vremea, s'au făcut câteva încercări 
de colonizare și rezultatul a fost că legea s'a dat 
uitării, iar coloniștii au început a se româniză. S'au 
adus legi privitoare la emigrări. Se credeà întâi, că 
nimeni nu va mai puteă părăsi această Hungaria 
felix — și azi, deși legea e în vigoare, emigrarea e 
mai mare ca oricând. S'au făcut convenții vamale, 
cari voiau să oprească în loc orice vieatá economică 
a unei părţi a locuitorilor de pe la hotarele ţării, si 
aceşti locuitori pot trăi, cu toate dispoziţiile absurde 
ale acestei legi. — işi au și legile soarta lor. 

În țările cu desvoltare normală se aduc puţine legi, 
dar ele se respectă, in țările cu desvoltare anormală, 
se aduc multe legi, cari pun în fierbere pe cetăţeni 
şi cari produc mari perturbafiuni — pentrucă dela o 
vreme să cadă în desuetudine. De ce aceasta? De 
sigur că nu din poftă diabolică de a cálcà în pi- 
cioare legile, din simplă plăcere, ci din motivul că 
legile acestea nu sunt in conformitate cu natura lu- 
crurilor. 

Aceasta va fi si soarta legii lui Apponyi. Inspec- 
torii se vor mai svârcoli câţiva ani de geaba, până 
se vor convinge de absurditatea stáruinfelor lor, in- 
váfátorii, terorizaţi astăzi, vor fi din ce in ce tot mai 
mult lăsați in pace să-şi vadă de treabă aga cum ii 
învață natura şi pedagogia, — căci ce e val ca 
valul trece, pietrile însă rămân, dupácum au rămas 
şi în urma urgiei de până acum a valurilor. 


0. Sima. 
(m) 


Insemnări. 


iubileul de 50 de ani al societății „Petru Maior“. 
Tinerimea universitară din Pesta face mari pregătiri 
pentru iubileui de 50 de ani dela intemeierea socie- 
tății „Petru Maior“. O dată însemnată in vieața unei 


www.dacoromanica.ro 


278 


DI = = = 


societăți studenţeşti a cărei sărbătorire va aveă me- 
nirea să degtepte in publicul românesc interesul de 
care trebuie să se bucure în împrejurările vieţii noastre 
o societate studenţească. Majoritatea tinerilor univer- 
sitari înstrăinaţi, prin școala străină, de sufletul culturii 
românești, ajunși la universitate sunt meniţi să-i înece 
cu totul valul cutropitor al culturii străine. Pe cei mai 
mulţi i-a scăpat această societate, adăpostită in nişte 
camere sărăcăcioase din catul al patrulea, al vreunei 
case inegrite de fum. Cutare băiat din Sălagiu, venit 
aci cu micul bagaj sufletesc, ce i-a mai rămas dea- 
casă, după o instráinare de opt ani, deschide ochii 
mari în faţa cărților românești cari să îmbie de prin 
dulapuri, rămâne uluit in faţa discuţiilor colegilor, ți- 
nute intr'o limbă românească cum n'a auzit niciodată, 
și fără să vrea simte căldura unei raze, care pătrunde 
prin pojghija străină a sufletului sáu, trezind la vieafá 
sentimente adormite atâta amar de vreme. Azi aude 
o vorbă, måne rásfoiegte o carte, în altă zi învaţă 
un cântec, şi după un timp oarecare îl vezi încurcat 
intro discuţie literară, sau cântând cu obraji aprinși 
„Deşteaptă-te Române“. Aceasta e pe scurt povestea 
culturii româneşti la cei mai mulţi cărturari români 
din Ardeal si (ara ungurească. Tot această poveste 
ne indeamnă så stáruim cu dinadins, ca publicul ro- 
mânesc să sprijinească cu mai mult simţ de jertiă o 
societate căreia are să-i mulţumească atâta de mult 
cultura românească câtă brumă o avem. 

Luptând în fiecare an cu sărăcia silită să caute 
adăpost in camere intunecoase, si mici, hrănită numai 
cu ziare gratuite şi ducând dorul cărţilor, e tot mai 
izolată de curentul culturii adevărate româneșii şi tot 
mai puţin în stare să-şi implinească menirea ei ex- 
ceptionalá. Marile idealuri româneşti pierd din căldură, 
în sufletele desorientate ale tinerilor, se pierd avân- 
turile generoase, se stâng credinţele, cari toate izvoresc 
din cetania cărților ca din izvoarele culturii. Gloriile 
scrisului românesc vor pierde din puterea care tre- 
buie să exercite asupra sufletelor tinere şi idealiste, 
şi zei străini vor cuceri terenul rămas in părăginire. 

Mărturisim sincer, că învitarea la jubileu, care o 
primim la redacţie, ne dă prilej de astfel de gânduri 
pesimiste. Alunecăm cu ochii peste numele patronilor, 
cari de obicei sunt întruparea idealelor acestei tinerimi, 
căutăm numele scriitorilor de peste munţi, cari la astfel 
de serbători ar aveă ocazie să coboare în rândurile 
mulţimii, căutăm marile figuri culturale ale zilelor noa- 
stre şi găsim pe părintele Bogoevici, Florian Mihalyi 
(cine-o fi domnul?) şi alte nume necunoscute, cari 
fără supărare fie zis, ar puteă renunţă la gloria de-a 
patronă tocmai o serbare de caracter cultural. 

Pentru biruința idealelor românești le dorim tine- 
rilor succes deplin. (A. E.) 


Cantine școlare. Una din marile'trebuinfe ale şcoalei 
românești din Ardeal! si Ungaria, sunt si cantinele șco- 
lare. E ştiut, cá o mare parte a satelor noastre e rás- 
firatá prin munţi, pe o întindere adeseori de câte 
10—12 km, ceeace împlică două mari si págubitoare 
scăderi: stagnarea învățământului si periclitarea să- 

nătăţii elevilor. Cei mai potrivit mijloc pentru înlătu- 
rarea acestor rele dezastruoase, sunt înființarea can- 
tinelor şcolare pretutindeni, unde nevoia lor să simte 
mai arzător. Consistorul din Sibiiu a și dat încă în 
1910 o circulară călduroasă cătră toate comunele 
noastre, arătând ce mare binefacere sunt aceste in- 
stituţii pentru școala şi neamul nostru, indicând modul 
lor de înfiinţare şi mijloacele prin cari ele ar puteă 
fi susţinute si întărite. Îndemnul cuminte al consis- 
torului, n'a răsunat zadarnic. Comuna Polăţi de pe 
Murăş rástiratá pe-o întindere de 12 km. a înfiinţat 
cu ajutorul consistorului — din banii oferiţi de d-! V. 
Stroescu, — cea dintâi cantină școlară în Ar- 
deal. Astfel sutele de copii, cari îngheţau pe drumurile 
de iarnă cu brugul de mămăligă uscată in straiță, au 
acum un adăpost cald, care le apără sănătatea şi le 
face posibilă educaţia si instrucția. Cu alt prilej, vom 
da informaţi mai amănunțite despre rostul si organi- 
zarea acestor cantine. De astădată ne mărginim la ob- 
servarea, cá e o datorie din cele mai mari a tuturor 
consistoriilor noastre să urmeze pilda celor din Sibiiu, 
imbráfigánd cu toată căldura problema cantinelor şco- 
lare, ca una ce este in măsură să aducă nepreţuite 
foloase şcoalei şi prin ea culturii românești, astăzi atât 
de periclitate. Nu există în lumea asta nici o chestiune 
peste putinţa de deslegat atunci, când sunt inimi în- 
felegátoare. Să credem că ele se găsesc si la noi, 
mai ales atunci, când vremuri grele le cer în mod 
imperios. 
88 

Noui incercári de cálcare in picioare a legilor 
şcolare. În atenfiunea consistoriilor noastre. 
D-l ministru al instrucției publice vrea să ne dee o 
nouă lovitură — pentru care, deși e în contra legii 
— vrea să aibă si consimțământul nostru. lată despre 
ce este vorba. Avem informaţia că consistoriile noastre 
au primit în zilele acestea un ordin dela ministeriul 
de instrucţie, în care acesta cere ca testimoniile finale 
ale eleviior din şcoala primară şi de repetiție, să fie 
extradate de aici înainte exclusiv în limba ungu- 
rească. Deodată cu acest ordin, ministrul trimite și 
un formular de atestat, executat în cel mai veritabil 
stil patriotic. Titlul în caractere de culoare roșie, pe 
fond alb, în mijlocul căruia să deslugegte coroana 
ungară în culoare verde. 

Acest ordin e o directă violare a legilor școlare 
in vigoare şi a drepturilor asigurate pe seama sus- 
finátorilor de școale. Căci atât art. de lege XXVII din 
1907 in § 33, alineatul ultim, cât şi alineatul penultim 
al S-ului 42 din ,Instrucfia" privitoare la executarea 
acestei legi precum si § 7 din legea despre gratuitatea 
invájámántului spun limpede şi categoric cá sus- 
finátorului de scoale îi stă în drept să redacteze 
atestatele școlare paralel cu limba maghiară si în 
limba de propunere a şcoalei. Evident deci, că or- 
dinul ministrului să bate in cap cu dispoziţiile legii. 
Fireşte că noi nu putem să ne luăm după capriciile 
patriotice ale cutárui scriitorag din minister, care 
conștient sau inconștient înseilează astfel de ordine 
imposibile, ci trebuie să stăm pe punctul de vedere 

al legii, şi să cerem energic dela toate organele 
cari au vreo legătură cu şcoala confesională, respec- 
tarea acestei legi. Cu atât mai mult avem dreptul s'o 
facem aceasta faţă de un ministru, care e dator in 
primul rând să veghieze mai mult decât oricine asupra 
respectării unei legi sancţionate, dar nu s'o eludeze 
chiar el prin ordine atât de ilegale. De sigur acest 
ordin a fost primit de toate consistoriile noastre, si 
ele își împlinesc numai o elementară datorie pro- 
testând cu toată tăria împotriva unor astfel de în- 
călcări atât de temerare. E o chestiune de congtienfá 
şi demnitate pentru bisericile noastre să-şi apere cu 
ultima energie bruma de drepturi ce le-au mai lăsat 
să se strecoare in paragrafii diabolici ai unei legi 
neghioabe, cei mai mari dușmani ai culturii neamu- 
rilor din Ungaria. 

Știm d. p. că consistorul din Sibiiu, mulţumită 
elementelor conştiente cari se găsesc aici, au „re- 
monstrat“ împotriva mai multor ordine ilegale ale 
ministrului de instrucţie, arătându-i că ele sunt în 
diametralá contrazicere cu dispoziţiile legii. $i re- 
zultatul, a fost din cele mai strálucite pentru biserica 
şi şcoala românească. Dacă se va procedà în fiecare 
caz de nedreptate — oricât de neînsemnată ar fi 
aceasta — cu demnitatea și hotărîrea ce să aşteaptă 
dela o biserică conştientă de îndatoririle sale, de sigur 
că d-l ministru va trebui să-şi tempereze în viitor 
mania asta de veșnică sfidare a legilor in vigoare si 
alăturea de el nici pleava atâtor inspectoragi pre- 
sumjiogi nu va mai îndrăzni să-şi bată joc de biserică 
şi slujitorii ei. 

Suntem convinşi că archiereii noştri işi vor face şi 
de astădată datoria spre binele culturii unui neam, care 
știe să le întindă cununa recunoştinţii iubitoare. 


Obiectivitatea științifică. In trecutul nostru sbu- 
ciumat, multele nenorociri de cari am avut parte, n'au 
venii exclusiv dela duşmanii noşiri seculari, ci în parte 
ele au fost provocate chiar de noi. Una din cauzele 
interne ale acestor calamitáfi naţionale, au fost si 
deosebirile de credinţă cari în mod fatal au despărţit 
în două tabere pe frații de acelaş sânge, provocând 
hárfuieli și răsboaie din cele mai păgubitoare. Aceste 
patimi n'au rămas numai în arena lupteior zilnice, ci 
ele au trecut cu toată intensitatea lor şi în domeniul 
științific. Astfel ambele tabere au avut oameni, 
cari in lucrările lor ştiinţifice nu se mai conduceau 
de iubirea de adevăr, ci se lăsau răpiți de patimi mă- 
runte şi consideraţii confesionale ingusie. Aşa că în 
loc să edifice și să inalfe prestigiul nostru de oameni 
civiliza(i, această literatură istorică, eră deadreptul 
în măsură să otráveascá sufletele, invergunándu-le si 
mai mult, iar in afară să fim socotiți niște elemente 
lipsite de maturitate culturală. Fenomenul acesta du- 
reros al vieţii noastre culturale şi ştiinţifice, s'a sus- 
ținut după cum să stie, până în zilele noastre prin 
condeiul unor oameni dealtfel de cea mai mare valoare 
pentru neamul nostru. 

Acuma se pare, că oamenii încep a înţelege roadele 
păgubitoare ale acestei atitudini ştiinţifice foarte greșite 

îndreptându-se spre „calea Damascului“. Aşa d. p. 
vedem că „Cultura creștină“ din Blaj, în nişte discuţii 
purtate in vremea din urmă cu „Revista teologică“ din 
Sibiiu, a redus mult din obignuitele cligee de polemică 
confesională stearpá, dovedind o loialitate științifică 
vrednică de remarcat. Tot aga in Nr. 5 vorbind despre 
mitropolitul ilie lorest, abandonează părerile atât 
de nedrepte și judecăţile atât de aspre lansate de 
istoriografii uniţi asupra acestui archiereu, căutând 
să-l zugrăvească cu mai puţină patiniă, și cu mai multă 
iubire de adevăr. De sigur acest procedeu le face 
onoare, $i aplicarea lui e în măsură să niveleze atâtea 
diferente și dugmànii, cari constituiau o mare piedecă 
în drumul de armonică şi sinceră cooperare ale celor 
două biserici românești, împotriva dușmanilor externi 
şi interni. 

Obiectivitatea ştiinţifică e condiţia fundamentală 
a operelor de știință, fără de care o lucrare, oricât 
genial ar fi autorul ei, nu are nici o valoare. lubirea 
de adevăr, e una dintre calităţile alese ale spiritelor 
superioare; şi o condiţie esenţială în drumul de în- 
nălțare al unui neam. 

Noi ne bucurăm peste másurá că acest lucru în- 
cepe a fi înţeles tocmai întrun domeniu, unde aş- 
ieptam mai puţin. Va putea fi oare introdus în toate 
manifestările vieţii noastre româneşti? Să sperăm, că da. 

8$ 


Cum scrià Bolintineanu? Într'un cerc de scriitori 
se discută mai lunile trecute, cum scriă Bolintineanu. 
Poetul Iosif îşi exprimă nedumerirea, cum poate un 
scriitor produce atât de mult? Scriă el oare anevoie? 
Nea lancu Caragiale ii răspunse: 

— As, deloc. Să vezi... scriă cu o uşurinţă rară. 
la o bucată de hârtie. Ei, scrie acum. 

Si începe dictatul: 


Pasa din Silistra. 


Paga din Silistra astázi s'a jurat 

Sá-gi rásbune groaznic pe-un ghiaur spurcat. 
Cine e ghiaurul ? Este-acela, care 

Dunărea o trece pe-al sáu roib călare. 

Si dela Silistra cu-aga cutezare 

Vine sá rápeascá pe cadána mare. 

— „Hei, ghiaur nemernic, pentru o cadână, 
O să pun să-ți taie 'ntáiu murdara mână, 
Dup’ aceea capul şi 'ncá un picior 

lar după aceea — am să te omor. 

Am să trag hangerul și-am să-l ofelesc 

În spurcatu-ți sânge, în sânge cânesc. 

Hai să vie 'ndatá, gâdea cu toporul... 

— Zice al Silistrei pașă 'ngrozitorul — 
Să-mi aducă-aicea pe ace! migel 

Ca să-şi ia pedeapsa, scrisă pentru ell“ 


Gâdea se repede şi-l aduce 'ndată 
Încărcat de lanţuri, ca fiara turbată. 
Tânăra victimà este-acoperită 

De un giulgiu negru, căci e osândită. 
„Să-i ridice giulgiul“ pașa a strigat 
Și toţi asistenții... 

Nu râde, băete, că-mi turburi inspiraţia! Scrie: 


Și toţi asistenții s'au cutremurat. 
Gâdea îl ridică gi o! ce mirare 
În loc de victimă-i chiar cadâna mare! 


Paşa-şi scuipă 'n barbă şi ránjind scrâşneşte 
Roșu e ia față, fruntea ii păleşte, 

Îşi trage hangiarul i-l infige "n sân 

Ea cade, el râde, demonul bătrân. 

„S'O luaţi de-aicea, trimetefi-o dar 

Acelui nemernic, acelui murdar!“ 

Astfel işi răsbună un pașă tradat, 

Tradat mişeleşte și desonorat. 


Punct. Iscăleşte acum: D. Bolintineanu, şi dă-i 
drumu la tipar. Cum vezi, nu e lucru greu; în două- 
zeci şi cinci de minute scriă, va se zică, o poezie, 
ceeace inseamnă 16 la zi, pentru cazul, că Bolinti- 
neanu munciă zilnic numai 6 ore; la lună e un volum 
formidabil; la anu, o bibliotecă întreagă. Cum v'am 
spus, báeji, el scriă cu o ușurință rară..... 

88 

„La revue roumaine“, Dela 20 Februarie a. c. sub 
acest titlu apare la București o nouă revistă în limba 
franceză. După revista d-lui Virgil Arion, dispărută 
după câteva numere, noua informătoare a publicului 
francez se prezintă mult inferioară. Cel puţin primele 
trei numere de până acum cu cronicile literare ale 
lui Caion, cu contribuţiile d-nei Riria și ale scriitorilor 
simbolişti nu ne dau garanţii de seriozitate. Și noi 
am dori din toată inima, în interesul publicului din 
Franţa si pentru prestigiul literaturii noastre, ca „La 
revue roumaine“ să fie la inălțime. Să fie măcar la 
inálfimea revistei ce o dau Ungurii cetitorilor francezi. 
Altfel, ce rost poate aveă noua revistă? Credem că 
nu are intenţia a dovedi în faţa străinătăţii inferiori- 
tatea gi neputinfa literaturii noastre cu scrisul unor 
autori nerecunoscuţi nici la noi acasă. 

88 

Almanahul societüfii scriitorilor románi pe 
anul 1912. Tráim in epoca almanahurilor si intervi- 
evurilor literare, cu ajutorul cărora se intenţionează 
a atrage atenţiunea publicului asupra producţiei lite- 
rare. Cum se fac intervievurile am arătat întrun număr 
trecut. Cam aidoma ni se prezintă și almanahurile; 
niște simple încercări de popularizare ale scriitorilor mai 
tineri, în cari incercári nota critică a selecfiunii şi a ie- 
rarchiei e jertfitá de dragul colegialităţii. După „Al- 
manahul scriitorilor dela noi“ al d-lui S. Bor- 
nemisa, apare, cam târziu, „Almanahul societăţii 
scriitorilor români“, în prefața căruia ni se spune 
că „trebuie privit ca un inceput — ca toate începu- 
turile cu scăderile şi lipsile lui“. De aceea nici nu tre- 
buie judecat prea aspru, deși, mărturisind adevărul, dela 
societatea scriitorilor chiar şi începutul par'cáputeà 
fi mai desăvârșit. Almanahul cuprinde peste cincizeci 
de contribuţii — în cea mai mare parte cunoscute — 
ale scriitorilor români, mai ales tineri. Se publică şi 
portretele scriitorilor, dintre cari unele sunt artistice, 
iar altele puteau să lipsească (de pildă: L|. Scurtu, 


.D. Karnabatt, fiind foarte s!ab reușite). Dintre scriitorii 
mai în vârstă |. Gorun publică următoarea cugetare: 
„Întro societate tânără scriitorul, artistul de merit e 
sau invidiat şi batjocorit, — sau slăvit peste măsură, 
lăudat și trâmbiţat cu exagerare. Intro societate mai 
aşezată e pur şi simplu — respectat“, Această cuge- 
tare, cu nuanţe de aluzii, merită intr'adevár să fie ti- 
părită cu litere grase in „Almanahul societăţii scrii- 
torilor români!“ 38 


T Sever Secula, Când incheiem revista, ne so- 
seste ştirea încetării din viea[á a lui Sever Secula, 
care se stinge in anii bárbáfiei chinuit de suferinţele 
unei paralizii de nervi, boala ce dărâmă atâtea vieţi 
de intelectuali. Si Sever Secula a fost unul dintre 
aceştia. După ani de profesură în capitala Țării ro- 
mânești, s'a întors acasă și de câteori il intálneai cu 
figura lui blăjină, stăpân pe o cultură literară aleasă 
şi măsurat la vorbă, sim[iai cá ai in faţa ta un suflet 
distins, care visează după idealuri... Si a visat în- 
zadar, ca atâţia alţii... A scris schițe, pe cari le-a 
adunat în volum şi diferite articole privitoare la fră- 
mântările vieţii noastre din trecut şi de astăzi. Dintre 
cercetările lui amintim studiul despre Moise Nicoară, 
scris pe baza corespondenţei inedite păstrate la Aca- 
demia română. Cu Sever Secula s'a mai dus din mij- 
locul nostru un idealist. Îl plângem cu sincere lacrimi 
fráfesti. 


Posta redactiei. 
— Manuscrisele nu se înapoiază. — 

S. B. Poezia ce ni-ai trimis-o nu e baladă. În ba- 
lade de obiceiu e o acfiune fesutá pe un fond istoric 
sau pe o tradiţie. Versurile d-tale, cari dovedesc oare- 
cari intenţii, sunt nesigure. Dovadă strofa cea mai 
expresivă: 

Și-a amuţit și glasul dulce 

De brazi... doar apele mai cântă... 
Și luna s'a plecat departe... 

Cum toate dorm în pace sfântă 
Domnița singură veghiază 

La geamul trist şi fără floare: 

„Drag ciobănaș mai cântă-mi doina 
Cea dulce şi fermecătoare“. 

